દરેક સ્ત્રીના જીવનમાં તેની માં અને તેની માસીઓ પ્રેરણાના સ્ત્રોત બનતા રહેતા હોય છે. પણ કેરિયરની હું જ્યારે વાત કરું તો એક મહિલા તરીકે મારી મહિલા બોસ નીરૂ મેમને ચોક્કસથી યાદ કરીશ. આજે હું પણ સારા પદ પર છું. પણ સારા પદ પર કેવી રીતે રહેવું, કેવી રીતે તમારાથી નીચેના લોકો માટે પ્રેરણાદાયી બનવું અને કેવી રીતે વિવિધ મુશ્કેલીઓ વચ્ચે પણ ધીરજ અને ખંતથી કામ લેવું, તે શીખ માટે હું નીરૂ મેમની આભારી છું.